Diari Oficial de la Generalitat Valenciana


Sumari del DOGV 5932, del 14-01-2009 (2008/15872)

Informació pública de l'alternativa tècnica del Programa d'Actuació Integrada de la Unitat d'Execució Número 22 del Pla General d'Ordenació Urbana d'Elda.
----------------------------------------------------------------------------------------------------------------------------------------------------------

### Dades del document

Número de DOGV
:   5932

Data del DOGV
:   14-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/15762


Data del document
:   17-12-2008

Organisme emissor
:   Conhercu, SL

Tipus de document
:   Informació Pública

Descriptors 

:   * Elda
    * pla d'urbanisme
    * empresa privada

Informació pública de l'alternativa tècnica del Programa d'Actuació Integrada de la Unitat d'Execució Número 22 del Pla General d'Ordenació Urbana d'Elda. [2008/15507]  
De conformitat amb el que establix l'article 134.4 de la Llei 16/2005, de 30 de desembre, de la Generalitat, Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), té lloc l'inici del procediment de concurs per al desplegament i execució del Programa d'Actuació Integrada, per mitjà de gestió indirecta, de la Unitat d'Execució Número 22 del Pla General d'Elda.   
Aprovat, mitjançant un acord de Ple de data 5 de setembre de 2008, l'inici del procediment de concurs i les bases particulars que regiran en el concurs per a la selecció d'agent urbanitzador del Programa d'Actuació Integrada, per mitjà de gestió indirecta, de la Unitat d'Execució Número 22 del Pla General d'Elda, enviat al Diario Oficial de la Unión Europea, en data de 10 d'octubre de 2008, i publicat en el Diari Oficial de la Comunitat Valenciana número 5879, de data 27 d'octubre de 2008.   
Per la mercantil Conhercu, SL. domiciliada a Elda, a l'efecte de notificacions al carrer del Príncipe de Asturias, núm. 9 i CIF B-03938859, s'ha iniciat la informació pública de la seua proposta de Programa per al Desplegament i Execució de la Unitat d'Execució Número 22 del Pla General d'Elda amb la protocol·lització dels documents integrants de l'alternativa tècnica de programa, integrat per memòria d'alternativa tècnica i projecte d'urbanització, en la notaria de Luis F. López Sanz, amb domicili a Elda, plaça Major, núm. 9. Així mateix, consta un exemplar de la dita documentació depositat en l'Ajuntament d'Elda.   
Es fa constar que, en aplicació de l'article 134 de la Llei Urbanística Valenciana, durant el termini d'un mes, comptat des de la publicació de l'anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé en la notaria de Luis F. López Sanz, sítia a Elda, plaça Major, núm. 9, bé en l'Ajuntament d'Elda, per a obtindre informació sobre els documents objecte d'exposició pública i presentar al·legacions. Les dites al·legacions podran presentar-se indistintament en la notaria de referència en horari de 10.00 a 14.00 hores, o bé en l'Ajuntament d'Elda en horari administratiu obert al públic.   
Elda, 17 de desembre de 2008.- L'administrador: José Miguel Herrero Cuenca.